b'\n_START_ARTICLE_\nAutopsy\n_START_SECTION_\nHistoria\n_START_PARAGRAPH_\nChris Reifert ja Eric Cutler perustivat Autopsyn elokuussa 1987, pian sen j\xc3\xa4lkeen, kun Reifert erosi Death-yhtyeest\xc3\xa4. Kitaristi Danny Coralles liittyi yhtyeeseen vuonna 1988. Yhtye nauhoitti kaksi demoa, Demo \'87 (1987) ja Critical Madness (1988) ennen Peaceville Recordsin kautta julkaistua vuoden 1989 debyyttialbumia Severed Survival. N\xc3\xa4m\xc3\xa4 varhaiset tallenteet esitteliv\xc3\xa4t suoraviivaista thrash-vaikutteista death metallia, samalla linjalla Scream Bloody Gore-levyn aikaisen Deathin kanssa (Reifert soitti kyseisell\xc3\xa4 Deathin levyll\xc3\xa4), kun taas yhtye otti enemm\xc3\xa4n vaikutteita doom metallista seuraavalla julkaisullaan Retribution for the Dead (1990). Seuraava pitk\xc3\xa4soitto, Mental Funeral, jatkoi t\xc3\xa4ll\xc3\xa4 linjalla ja levy onkin tullut monen death metal -muusikon noteeraamaksi (erityisesti  Ruotsalaisessa yhteis\xc3\xb6ss\xc3\xa4) erityisen vaikutusvaltaisena teoksena. Menestyksekk\xc3\xa4\xc3\xa4n Mental Funeralin j\xc3\xa4lkeisen Euroopan kiertueensa j\xc3\xa4lkeen yhtye palasi studioon \xc3\xa4\xc3\xa4nitt\xc3\xa4m\xc3\xa4\xc3\xa4n Fiend Blood -EP:n, jota seurasi yhtyeen kolmas pitk\xc3\xa4soitto Acts of the Unspeakable. Albumi sis\xc3\xa4lsi lyhyempi\xc3\xa4 kappaleita ja lis\xc3\xa4\xc3\xa4 grindcore-vaikutteista soundia. Vaikea Yhdysvaltain kiertue vuonna 1993 johti yhtyeen j\xc3\xa4senten p\xc3\xa4\xc3\xa4t\xc3\xb6kseen lopettaa Autopsy viimeisen albumin \xc3\xa4\xc3\xa4nitysten j\xc3\xa4lkeen. Nelj\xc3\xa4s pitk\xc3\xa4soitto Shitfun, julkaistiin  vuoden 1995 alussa. Levy sis\xc3\xa4lsi runsaasti hardcore punk -vaikutteita._NEWLINE_Vuonna 2005 Autopsy oli esill\xc3\xa4 musiikkidokumentti Metal: A Headbanger\'s Journeyssa, kun elokuvan kertoja ja t\xc3\xa4hti Sam Dunn luki \xc3\xa4\xc3\xa4neen jakeen yhtyeen kappaleesta "Charred Remains".'